El Gabinet Psicopedagògic Municipal desenvolupa el segon taller de la Campanya de prevenció i detecció de dificultats en el desenvolupament de xiquets i xiquetes
2025-07-24

Des del Gabinet Psicopedagògic Municipal de Burjassot, coordinat per la regidoria d’Educació que dirigeix Manuela Carrero, es duran a terme aquest mes de juny dos tallers emmarcats dins de la Campanya de Detecció i Prevenció del desenvolupament maduratiu en edats compreses entre els 2 i els 3 anys, que s’ha desenvolupat durant aquest curs escolar, en les Escoles Infantils Municipals.

Així, el personal del departament realitzaran els tallers en el Centre Socioeducatiu Díaz Pintado amb les famílies dels xiquets i les xiquetes en els quals han detectat que presenten algun tipus de problema a nivell de llenguatge i de conducta.

El taller a desenvolupar aquesta setmana arriba baix el títol “Tips per a una correcta disciplina positiva a casa” i amb ell es proporcinarà a les famílies diferents pautes que podran aplicar quan realitzen activitats conjuntes a casa, les possibles normes o límits que cal posar als menors i se’ls assenyalarà la importància de fer que els xiquets se senten responsables de les seues coses i de les accions que duen a terme, amb l’objectiu que se senten majors i compromesos amb les accions en família.

La campanya municipal ha desenvolupat al llarg del curs un doble objectiu; d’una banda pretén la detecció precoç de qualsevol alteració significativa en el desenvolupament del menor, duent a terme una sèrie d’accions globals i interconnectades d’intervenció dirigides al menor, a la família i a l’entorn, per a millorar competències, pal·liar factors de risc i possibilitar un òptim ajust familiar; i d’altra banda, planificar els recursos educatius que puguen necessitar els menors valorats, i realitzar una previsió d’aquests recursos en la seua posterior escolarització en el 2n Cicle d’Educació Infantil, el pròxim curs escolar 2021/22.